# МИНИСТЕРСТВО НА ЗЕМЕДЕЛИЕТО И ХРАНИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 09

от 12.06.2025 г.

**Р Е Ш Е Н И Е**

**№ КЗЗ – 09**

**от 12 юни 2025 година**

**ЗА: Утвърждаване на площадки и трасета за проектиране, промяна предназначението на земеделски земи за неземеделски нужди, включване на земеделски земи в границите на урбанизираните територии, разрешаване временно ползване на земеделски земи, отменяне, изменяне и потвърждаване на решения**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга около 894 кв. м земеделска земя, четвърта категория, поливна, собственост на О. Е. П., за изграждане на обект: **„Нова улица с о.т 196а - о.т. 196б - о.т. 196в - о.т. 196г - о.т. 196д”**, част от поземлен имот с идентификатор 52012.202.603 по КККР на с. Нови Хан, община Елин Пелин, област Софийска, при граници, посочени в приложените скица и проект на ПУП – ИПУР.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** Променя предназначението на общо 29 979 кв. м земеделска земя, от която 28 239 кв. м четвърта категория и 1 558 кв. м пета категория, в т.ч. 22 453 кв. м поливна и 7 526 кв. м неполивна, общинска собственост, за изграждане на обект: „**Довеждащ път до депо за инертни отпадъци със съоръжение за третиране – инсталация за третирани на строителни отпадъци (СО) с цел последващото им оползотворяване в ПИ 590332.14.60”**, части от поземлени имоти с идентификатори 06505.54.147 и 06505.54.78 по КККР на с. Брестовица и части от поземлени имоти с идентификатори 59032.14.201, 59032.11.205, 59032.15.201 и 59032.15.202 по КККР на с. Първенец, местност „Плешево“ и местност „Чакъла“, община Родопи, област Пловдив.

На основание чл. 30, ал. 4 от ЗОЗЗ, такса по чл. 30 не се дължи. Да се отнеме и оползотвори хумусния пласт от трасето.

**3.** Променя предназначението на общо 948 кв. м земеделска земя, четвърта категория, неполивна, общинска собственост, за изграждане на обект: **„Улица-тупик с обръщало от о.т.64а-о.т.64б-о.т.64в и улица тупик от о.т. 64б-о.т.64г-о.т.64д, кв. 121а и кв. 123, определени с ПУП-ИПУР на кв. „Драгалевци - разширение - север“, район Витоша, Столична община, одобрени с Решение № 228 по Протокол № 74, т. 12 от 06.04.2023 г. на Столичен общински съвет“**,поземлени имоти с идентификатори 68134.1972.2826, 68134.1972.3090, 68134.1972.3102 и 68134.1972.3103 по КККР на гр. София, кв. „Драгалевци“, район Витоша, Столична община, област София град, при граници, съгласно приложените регистър и влязъл в сила ПУП-ИПУР и ПР.

На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от трасето.

**4.** Променя предназначението на 656 кв. м земеделска земя, четвърта категория, неполивна, общинска собственост, за изграждане на обект: „**Улица, в поземлен имот с идентификатор 07106.1427.674 по КККР на с. Бусманци от о.т. 36-о.т.37 до о.т.147, кв. 10а, м. „Абдовица“, район Искър, Столична община, одобрен с Решение № 15 по Протокол № 75, т. 15 от 22.01.2015 г. на Столичен общински съвет и Заповед № САГ23-РА53-380/14.06.2023 г. на главния архитект на Столична община за изменение на ПР**“, поземлен имот с идентификатор 07106.1427.674 по КККР на с. Бусманци, местност „Абдовица“, район Искър, Столична община, област София град, при граници, съгласно приложените регистър и влязъл в сила ПУП-ПР.

На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от трасето.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**